pythainlp/thai-wiki-dataset-v4 huggingface dataset:
วิลาศ มณีวัต

นายวิลาศ มณีวัต บรรณาธิการหนังสือพิมพ์ "ชาวกรุง" คนแรก นักเขียนที่มีผลงานจำนวนมากและหลากหลาย ทั้งงานเขียนเชิงสารคดี สารคดีท่องเที่ยว เกร็ดความรู้ สารคดีต่างแดน สารคดีเชิงธรรม งานแปล เรื่องสั้น นวนิยาย และคอลัมน์ประจำในหนังสือพิมพ์ มีผลงานที่มีชื่อเสียง เช่น "สายลม-แสงแดด" "ธรรมะสำหรับคนนอกวัด" "การเมืองเรื่องสนุก" "พระราชอารมณ์ขัน" เป็นต้น
ประวัติ.
นายวิลาศ มณีวัต เกิดเมื่อวันที่ 16 พฤษภาคม พ.ศ. 2467 ที่ ตำบลบ้านดอน อำเภอเมือง จังหวัดสุราษฎร์ธานี เป็นบุตรชายคนโตของ ขุนมณีวัตศึกษากร (วัลลภ มณีวัต) และ นางอารี มณีวัต 
นายวิลาศ สมรสกับ คุณหญิงสุรีพันธ์ มณีวัต (นามสกุลเดิม "ชาลีจันทร์") เจ้าของนามปากกา "นิตยา นาฏยะสุนทร" อดีตรองผู้ว่าการฝ่ายบัญชีและการเงิน การไฟฟ้าฝ่ายผลิตแห่งประเทศไทย (กฟผ.) มีธิดาด้วยกัน 3 คน
นายวิลาศ มณีวัต ถึงแก่อนิจกรรมด้วยโรคกล้ามเนื้อหัวใจล้มเหลว ณ โรงพยาบาลลาดพร้าว เมื่อวันที่ 23 ธันวาคม พ.ศ. 2546 เวลา 0.30 น. สิริรวมอายุได้ 79 ปี 7 เดือน 7 วัน
ประวัติการศึกษา.
นายวิลาศ เริ่มต้นเรียนที่ โรงเรียนสารภีอุทิศ อำเภอพุมเรียง ซึงบิดาย้ายไปเป็นธรรมการอำเภอ เรียนต่อที่โรงเรียนประจำจังหวัดสุราษฏร์ธานี ก่อนมาต่อชั้นมัธยมปีที่ 5 และที่ 6 ที่ โรงเรียนสวนกุหลาบวิทยาลัย และสอบเข้า โรงเรียนเตรียมอุดมศึกษา แห่ง จุฬาลงกรณมหาวิทยาลัย ได้เป็นที่หนึ่งของประเทศ เมื่อ พ.ศ. 2482 จากนั้นศึกษาต่อที่ คณะพาณิชยศาสตร์และการบัญชี จนจบปริญญาตรี 
ประวัติการทำงาน.
นายวิลาส มณีวัต เริ่มเขียนหนังสือตั้งแต่ยังเป็น นิสิตจุฬาฯ มีผลงานคือนวนิยายเรื่อง “ความรักไม่มีพรมแดน” เมื่อสำเร็จการศึกษาระดับปริญญาตรีแล้ว ได้เข้าทำงานหนังสือพิมพ์ โดยเป็นบรรณาธิการคนแรกของหนังสือพิมพ์ "ชาวกรุง" อยู่หลายปี ต่อมาสามารถสอบคัดเลือกไปเป็นโฆษกแผนกภาษาไทยของ สถานีวิทยุ บี.บี.ซี. แห่งกรุงลอนดอน จึงเดินทางไปทำงานที่ลอนดอนช่วงปี พ.ศ. 2497 ถึงปี พ.ศ. 2502 หลังจากนั้นจึงกลับมาทำงานเป็นประชาสัมพันธ์ บริษัท ปูนซิเมนต์ไทย จำกัด
นายวิลาศเขียนเรื่องสั้น ครั้งแรกลงในหนังสือพิมพ์ "นิกรวันอาทิตย์" ในคอลัมน์ประจำชื่อ "สายลม-แสงแดด" ใช้นามปากกาว่า "นภาพร" ที่ต่อมาได้รับการรวมเล่มพิมพ์ต่อเนื่องหลายครั้ง จากนั้นได้ร่วมงานกับ นสพ. อื่น ๆ อีกหลายฉบับ รวมทั้งเคยร่วมงานกับ ม.ร.ว.คึกฤทธิ์ ปราโมช ด้วย
หลังจากนั้นได้ทำงานเป็นนักเขียนอาชีพเต็มตัว งานที่ถนัดและมีปริมาณมากที่สุดคือ งานเขียนเชิงสารคดี ทั้งสารคดีท่องเที่ยว เกร็ดความรู้ สารคดีต่างแดนและสารคดีเชิงธรรม รองลงมาคือ งานแปล คอลัมน์ประจำ เรื่องสั้น และนวนิยาย 
นายวิลาศ มณีวัต มีนามปากกาที่ใช้ในการเขียนหลายชื่อ เช่น "วิวัต" สำหรับเขียนเรื่องสั้น "โอฬาร" สำหรับเขียนวรรณกรรมวิจารณ์ "วิไช วัขราวัต" สำหรับเขียนนิยายต่างแดน "นภาพร" สำหรับเขียนข้อความเชิงปรัชญา "ฉางกาย" สำหรับเขียนคอลัมน์ในหนังสือพิมพ์รายวัน และ "หมวกเบอร์เจ็ด" สำหรับเขียนสารคดี ประวัติบุคคล นอกจากนี้ยังมีนามปากกาอื่น ๆ เช่น "ราชาธิราช" "สุชาวดี" "มานพ" เป็นต้น 
งานเขียนของ นายวิลาศ มณีวัต ที่ได้รับการพิมพ์เป็นเล่มมีไม่ต่ำกว่า 70 เล่ม หลายเล่มได้รับการพิมพ์ 20-30 ครั้ง โดยเฉพาะชุด "พระราชอารมณ์ขัน" ที่กล่าวถึงความประทับใจ ชื่นชมและเทิดทูนในพระราชจริยาวัตร อันเปี่ยมล้นด้วยพระราชอารมณ์ "ขัน" ของพระบาทสมเด็จพระเจ้าอยู่หัว
โรงแรมรัตนโกสินทร์

โรงแรมรัตนโกสินทร์ หรือ รอยัลรัตนโกสินทร์  เป็นโรงแรมเก่าแก่ตั้งอยู่บริเวณถนนราชดำเนิน เขตพระนคร กรุงเทพมหานคร เริ่มก่อสร้างเมื่อปี พ.ศ. 2485 และได้เปิดอย่างเป็นทางการครั้งแรกเมื่อวันที่ 24 มิถุนายน พ.ศ. 2486 โดยมีจอมพล ป. พิบูลสงคราม เป็นประธานเปิด โดยการบริหารงานของสำนักงานทรัพย์สินส่วนพระมหากษัตริย์ (ปัจจุบันคือสำนักงานพระคลังข้างที่) ต่อมาปี พ.ศ. 2513 บริษัท อิทธิผล จำกัด ได้เช่าดำเนินกิจการโรงแรมเรื่อยมา มีผู้จัดการคนแรกคือ "นายยี่ทวน กาญจนนัค (สุรพงศ์ กาญจนนัค)" โรงแรมรัตนโกสินทร์ได้รับการยกย่องให้เป็นหนึ่งในโรงแรมที่สวยที่สุดและทันสมัยที่สุดแห่งหนึ่งในสมัยนั้น ด้วยการขึ้นชื่อว่าเป็นโรงแรม 5 ดาว มีห้องพักถึง 45 ห้อง โดยแต่ละห้องตกแต่งด้วยเฟอร์นิเจอร์ลวดลายกนกทองที่สวยงาม และรูปทรงภายนอกอาคารที่เป็นตึกสมัยใหม่ทรงเหลี่ยม
ในช่วงแรกโรงแรมมีแนวโน้มที่จะขาดทุน เนื่องจากอยู่ในช่วงระหว่างสงครามโลกครั้งที่สอง ทำให้นักท่องเที่ยวได้ลดหายไปมาก จนเมื่อสงครามสิ้นสุดลง รัฐบาลได้จัดโรงแรมรับรองแห่งนี้เพื่อเป็นที่พักของนายทหารอังกฤษ และทหารอเมริกัน เมื่อทหารเหล่านี้เดินทางออกไปหมด แขกส่วนใหญ่จึงเหลือแต่เพียงเจ้าหน้าที่สถานทูตและเศรษฐีเท่านั้น ต่อมานายเสียง และ นายโหง๊วเอ๊งตั้ง นักธุรกิจชาวจีนเชื้อสายไหหลำ ได้ทำการเช่ากิจการแล้วดำเนินการเปลี่ยนชื่อใหม่เป็น "โรงแรมรอยัล (โรงแรมรัตนโกสินทร์)" 
ปัจจุบันโรงแรมแห่งนี้ได้ต้อนรับนักท่องเที่ยวทั้งชาวไทยและชาวต่างชาติ มีจุดเด่นที่สำคัญคือที่ตั้งซึ่งติดกับพระบรมมหาราชวัง วัดพระศรีรัตนศาสดาราม และท้องสนามหลวง โรงแรมรัตนโกสินทร์ยังเป็นโรงแรมที่มีความสำคัญทางประวัติศาสตร์การเมืองไทยมาอย่างยาวนานนับตั้งแต่ภายหลังปฏิวัติสยาม พ.ศ. 2475 จนถึงพฤษภาทมิฬ พ.ศ. 2535 เป็นโรงแรมที่อยู่คู่กับถนนราชดำเนินเพียงแห่งเดียวในบริเวณนั้นและยังเป็นหนึ่งในโรงแรมที่เก่าแก่ที่สุดแห่งหนึ่งในเขตพระนคร
จูน ทาลาเป้

จูน ทาลาเป้ (Jun Talape) นักมวยสากลชาวฟิลิปปินส์ เกิดเมื่อ 14 ตุลาคม พ.ศ. 2528 ที่ อับรา ประเทศฟิลิปปินส์ สถิติการชก 31 ครั้ง ชนะ 21 (น็อค 8) เสมอ 1 แพ้ 9 
ประวัติ.
ทาลาเป้ขึ้นชกมวยสากลครั้งแรกเมื่อ 14 ธันวาคม พ.ศ. 2545 แพ้คะแนน เบเนดิกซ์ ซุยโก จากนั้นก็ขึ้นชกชนะรวดมาตลอดที่ฟิลิปปินส์ จนได้มาชิงแชมป์ PABA รุ่นซูเปอร์ฟลายเวทในไทยเมื่อ 7 ธันวาคม พ.ศ. 2547 แพ้คะแนน คมฤทธิ์ สามเคแบตเตอรี ไม่ได้แชมป์ เมื่อกลับไปชกที่ฟิลิปปินส์ ทาลาเป้ก็คว้าแชมป์ฟิลิปปินส์รุ่นซูเปอร์ฟลายเวทมาครองได้เมื่อ 2 เมษายน พ.ศ. 2548 ชนะน็อค เอ็ดมุนด์ โนนอง เดวิลลีเรส ยก 5 แต่พอป้องกันแชมป์ครั้งแรกก็เสียแชมป์ให้เอ็ดการ์ คาร์บินจันโดยเป็นฝ่ายแพ้คะแนนไปเมื่อ 17 กันยายน พ.ศ. 2548 หลังจากเสียแชมป์ ทาลาเป้ได้ชิงแชมป์อีกสองครั้งแต่ไม่สำเร็จ คือชิงแชมป์เงารุ่นซูเปอร์ฟลายเวท WBC ที่แอฟริกาใต้เมื่อ 10 กุมภาพันธ์ พ.ศ. 2549 แพ้น็อค มาซิบูเลเล มาเกปูลา ยก 6 และชิงแชมป์ WBO เอเชียรุ่นซูเปอร์แบนตัมเวทที่ว่างเมื่อ 30 พฤศจิกายน พ.ศ. 2549 แพ้คะแนน สด ปูนนกอินทรียิม
ต่อมาทาลาเป้ได้ครองแชมป์ฟิลิปปินส์รุ่นซูเปอร์แบนตัมเวทเมื่อ 14 พฤศจิกายน พ.ศ. 2550 ชนะคะแนน แจ๊ค วีราโนได้แชมป์มาครอง ป้องกันตำแหน่งได้ 2 ครั้ง ก็มาชิงแชมป์ OPBF รุ่นซูเปอร์แบนตัมเวทในไทย แพ้คะแนน เวทย์ ศักดิ์เมืองแกลง เมื่อ 5 กันยายน พ.ศ. 2551 และมาชิงแชมป์ WBC เอเชียรุ่นเฟเธอร์เวทเมื่อ 6 พฤศจิกายน พ.ศ. 2552 แพ้น็อค ชลธาร อ.อุกฤษณ์ ยก 2 ต่อมา ทาลาเป้ได้ครองแชมป์เงารุ่นเฟเธอร์เวท WBC เมื่อ 5 มีนาคม พ.ศ. 2554 โดยชิงแชมป์ที่ว่าง ชนะคะแนน เอลเมอร์ เลกาเรีย แต่พอป้องกันแชมป์ครั้งแรกก็เสียแชมป์ แพ้น็อค วิโอเรล ซีเมียน ยก 9 ที่โรมาเนียเมื่อ 9 กรกฎาคม พ.ศ. 2554 จากนั้น ทาลาเป้ขึ้นชิงแชมป์ OPBF รุ่นซูเปอร์เฟเธอร์เวทเมื่อ 16 กันยายน พ.ศ. 2554 แพ้คะแนน โรนัลด์ ปอนตีญัส ที่ ฟิลิปปินส์ จากนั้นก็แขวนนวมไป
ร็อบบี ราฮังเมตัง

ร็อบบี ราฮังเมตัง  นักมวยสากลชาวอินโดนีเซีย สถิติการชก 24 ครั้ง ชนะ 12 (น็อค 4) แพ้ 12 
ประวัติ.
ราฮังเมตังขึ้นชกมวยสากลอาชีพครั้งแรกเมื่อ 18 กุมภาพันธ์ พ.ศ. 2531 โดยเป็นการชิงแชมป์อินโดนีเซียรุ่นแบนตัมเวทที่ว่าง ปรากฏว่าเป็นฝ่ายแพ้คะแนนลิตเติล โฮลเมส จากนั้นขึ้นชกอีก 6 ครั้ง โดยเป็นฝ่ายชนะ 4 ครั้ง จึงได้ชิงแชมป์อินโดนีเซียรุ่นซูเปอร์แบนตัมเวทใน พ.ศ. 2532 ถึงสองครั้ง แต่ก็แพ้คะแนนไซปา โมโนดไปทั้งสองครั้ง
ราฮังเมตัง ขึ้นชกชนะรวดอีกสามครั้งรวมทั้งชนะน็อคทมิฬ ศิษย์สีหมอก ยก 6 ด้วย ก่อนจะมาชกแพ้คะแนนโนรี จ๊อกกี้ยิม ที่สมุทรปราการเมื่อ พ.ศ. 2533 จากนั้น ราฮังเมตังขึ้นชิงแชมป์อินโดนีเซียรุ่นเฟเธอร์เวทอีกครั้งเมื่อ 12 มกราคม พ.ศ. 2534 ปรากฏว่าครั้งนี้เป็นฝ่ายชนะน็อค เวนาน ยูรังกา ยก 8 ได้ครองแชมป์ จากนั้นขึ้นชิงแชมป์ OPBF รุ่นเดียวกันนี้ที่ว่าง เมื่อ 11 มิถุนายน พ.ศ. 2534 ปรากฏว่าเป็นฝ่ายแพ้น็อค คริส ซากิต นักชกฟิลิปปินส์ยก 6 ที่อินโดนีเซีย
ราฮังเมตังหยุดชกไปสองปี กลับมาชกอีกครั้งใน พ.ศ. 2536 โดยเป็นการเดินสายไปชกนอกรอบในต่างประเทศทั้งออสเตรเลีย เม็กซิโก ฟิลิปปินส์ และไทย ซึ่งมักจะแพ้มากกว่าชนะ รวมทั้งมาชกแพ้น็อคยอดสนั่น ส.นันทชัย เมื่อ 16 กุมภาพันธ์ พ.ศ. 2540 จากนั้น ขึ้นชิงแชมป์อินโดนีเซียรุ่นเฟเธอร์เวท เมื่อ 28 ตุลาคม พ.ศ. 2540 ชนะคะแนน ซาลิม อายูบา ได้แชมป์มาครองอีก แล้วมาชิงแชมป์ PABA รุ่นเฟเธอร์เวทเมื่อ 6 เมษายน พ.ศ. 2541 แพ้น็อค ฉมวกเพชร ช่อชะมวง ยก 5 ที่กทม. และขึ้นชิงแชมป์ IBF แพนแปซิฟิกรุ่นไลท์เวทเมื่อ 28 พฤษภาคม พ.ศ. 2543 แพ้น็อค ยูน ดองชุล ยก 1 จากนั้นจึงแขวนนวมไป
จอห์น ฮาว

จอห์น ฮาว  เป็นศิลปินนักวาดภาพประกอบหนังสือชาวแคนาดา เกิดเมื่อวันที่ 21 สิงหาคม ค.ศ. 1957 ที่เมืองแวนคูเวอร์ บริติชโคลัมเบีย ประเทศแคนาดา หลังจากจบชั้นมัธยมเพียงหนึ่งปี เขาก็ไปเรียนต่อวิทยาลัยที่ Strasbourg ประเทศฝรั่งเศส และจบการศึกษาจาก École des Arts Décoratifs ปัจจุบันอาศัยอยู่ในประเทศสวิตเซอร์แลนด์ 
จอห์น ฮาว มีชื่อเสียงจากการสร้างผลงานจากวรรณกรรมต่างๆ ของ เจ. อาร์. อาร์. โทลคีน โดยเฉพาะเรื่อง ลอร์ดออฟเดอะริงส์ เขายังเป็นผู้วาดภาพประกอบให้กับเกมกระดานชุดลอร์ดออฟเดอะริงส์ของ Reiner Knizia ด้วย ระหว่างปี ค.ศ. 1996-2003 ฮาวได้วาดภาพมากมายเกี่ยวกับลอร์ดออฟเดอะริงส์ แผนที่มิดเดิลเอิร์ธ ภาพในเดอะฮอบบิท และซิลมาริลลิออน นอกเหนือจากนี้เขายังวาดภาพจากตำนานปรัมปรา เช่นตำนานวีรบุรุษแองโกล-แซกซอน เรื่อง เบวูล์ฟ และวรรณกรรมแฟนตาซีต่างๆ อีกมาก
ฮาวและ อลัน ลี ได้เป็นหัวหน้าทีมออกแบบศิลป์ของภาพยนตร์ไตรภาคลอร์ดออฟเดอะริงส์ ของปีเตอร์ แจ็คสัน ต่อมายังได้เป็น conceptual designer ในภาพยนตร์ อภินิหารตำนานแห่งนาร์เนีย
เท็ด แนสมิธ

เท็ด แนสมิธ  เป็นศิลปินนักวาดภาพชาวแคนาดา มีชื่อเสียงจากการวาดภาพประกอบผลงานวรรณกรรมต่าง ๆ ของเจ. อาร์. อาร์. โทลคีนในปกรณัมชุดมิดเดิลเอิร์ธ ได้แก่ ซิลมาริลลิออน ลอร์ดออฟเดอะริงส์ และ เดอะฮอบบิท
แนสมิธเกิดในช่วงกลางคริสต์ทศวรรษ 1950 (ไม่ทราบวันเกิดแน่นอน) ที่เมืองออนตาริโอ ประเทศแคนาดา เป็นบุตรชายของนายทหารอากาศแคนาดา ดังนั้นชีวิตในช่วงแรกของแนสมิธจึงต้องโยกย้ายที่อยู่บ่อย ๆ เนื่องจากการงานอาชีพของพ่อ เขาต้องย้ายไปประเทศต่าง ๆ หลายแห่ง เช่น ฝรั่งเศส จนเมื่อแนสมิธย่างเข้าสู่วัยรุ่น จึงค่อยกลับมาอยู่ที่เมืองโตรอนโต
ครอบครัวของแนสมิธสนับสนุนให้เขาเข้าเรียนหลักสูตรด้านพาณิชย์ศิลป์ (Commercial Arts) ปี ค.ศ. 1972 แนสมิธได้ส่งภาพถ่ายผลงานวาดภาพของเขาจำนวนหนึ่งไปให้แก่โทลคีน ไม่กี่สัปดาห์ต่อมาเขาได้รับจดหมายตอบจากโทลคีนกล่าวชมเชยผลงานของเขา และให้ความเห็นเพิ่มเติมว่าบิลโบ แบ๊กกิ้นส์ ดูเด็กไปสักหน่อย การตอบจดหมายของโทลคีนครั้งนี้ทำให้หนุ่มน้อยแนสมิธในเวลานั้นมีความมั่นใจขึ้นอย่างมาก และทุ่มเทความตั้งใจในการตีความและสร้างงานศิลป์จากวรรณกรรมของโทลคีน
ผลงานของแนสมิธค่อนข้างจะเป็นแนวทางแบบ Luminism และวิคตอเรียนนีโอคลาสสิค ในเวลาต่อมาผลงานของเขาก็โดดเด่นเตะตาเหล่าสำนักพิมพ์ผู้ตีพิมพ์ผลงานของโทลคีน และได้นำผลงานของเขาไปพิมพ์ใน Tolkien Calendar เมื่อปี ค.ศ. 1987 หลังจากนั้นผลงานของเขาก็ได้บรรจุอยู่ในปฏิทินโทลคีนทุกปี และมีหลายปีที่มีการพิมพ์ปฏิทินรวมภาพผลงานของเขาแต่เพียงผู้เดียว (คือ ค.ศ. 1990, 2002, 2003, 2004 และ 2009)
เดือนตุลาคม ค.ศ. 1996 แนสมิธได้รับการทาบทามจากสำนักพิมพ์ให้วาดภาพประกอบแก่หนังสือ ซิลมาริลลิออน ฉบับพิมพ์ภาพประกอบ เป็นช่วงเวลาที่แนสมิธได้ทำงานร่วมกับ คริสโตเฟอร์ โทลคีน จนสนิทสนมกัน ซิลมาริลลิออนฉบับพิมพ์ภาพประกอบวางจำหน่ายในปี ค.ศ. 1998 ต่อมาในปี 2004 ได้ออกฉบับปรับปรุงครั้งที่สองและเพิ่มเติมภาพวาดของแนสมิธอีกหลายภาพ
ต้นปี ค.ศ. 1999 ผู้แทนของปีเตอร์ แจ็คสัน และนิวไลน์ ซีนีม่า ได้เชิญให้แนสมิธเข้าร่วมงานเป็นนักออกแบบศิลป์สำหรับภาพยนตร์ไตรภาคลอร์ดออฟเดอะริงส์ ร่วมกับ อลัน ลี และ จอห์น ฮาว แนสมิธไตร่ตรองอยู่นาน ในที่สุดก็ตอบปฏิเสธไปเนื่องจากเขาต้องการคงความเป็นศิลปินอิสระและไม่ต้องการไปอยู่ไกลถึงนิวซีแลนด์เป็นเวลานาน ๆ 
แนสมิธได้รับยกย่องว่าเป็นนักวิชาการผู้เชี่ยวชาญวรรณกรรมของโทลคีนคนหนึ่ง ทั้งทางด้านประวัติศาสตร์ ตำนานปรัมปรา ศาสนา และด้านอื่น ๆ เขายังเป็นสมาชิกคนสำคัญขององค์กรที่เกี่ยวข้องกับวรรณกรรมของโทลคีนหลายแห่ง เช่น Tolkien Society, the Mythopoeic Society, และ Mensa's Beyond Bree
นอกจากนี้ แนสมิธยังเป็นนักดนตรี เขาเป็นนักกีตาร์ และนักร้องระดับเสียงเทเนอร์ ผลงานดนตรีของเขาส่วนมากก็ได้รับแรงบันดาลใจมาจากงานเขียนของโทลคีน อัลบัมแรกของเขาที่ทำออกจำหน่าย คือ "The Hidden Door: Songs in the Key of Enchantment" ออกวางแผงในปี ค.ศ. 2007 เขายังได้เข้าร่วมโครงการดนตรีที่ชื่อว่า "Beren and Lúthien: A Song Cycle" ร่วมกับเพื่อนของเขา คือ อเล็กซ์ ลิวอิส และยังเป็นเพื่อนสนิทกับนักดนตรีผู้ก่อตั้งกลุ่ม โทลคีน เอนเซมเบิล ด้วย
แม็ตต์ ดิลลอน

แม็ตธิว แซมสัน ดิลลอน  เกิดเมื่อวันที่ 18 กุมภาพันธ์ ค.ศ. 1964 เป็นนักแสดงชาวอเมริกันที่เคยได้รับการเสนอชื่อเข้าชิงรางวัลออสการ์ รางวัลลูกโลกทองคำ รางวัลบาฟต้า เขาเริ่มมีผลงานการแสดงตั้งแต่ปลายทศวรรษ 1970 เริ่มโด่งดังในฐานะทีนไอดอลในทศวรรษ 1980 และพัฒนาความสามารถในการแสดง จนได้รับการเสนอชื่อเข้าชิงรางัลออสการ์จากภาพยนตร์เรื่อง "Crash"
มาริโอ โลเปซ

มาริโอ โลเปซ จูเนียร์ (เกิดวันที่ 10 ตุลาคม ค.ศ. 1973) เป็นนักแสดงและพิธีกรชาวอเมริกันที่มีผลงานซีรีส์ทางโทรทัศน์และภาพยนตร์รวมถึงละครบรอดเวย์หลายเรื่อง เขาเป็นที่รู้จักดีในบท เอ.ซี. สเลเตอร์ ในละครซิตคอมเรื่อง "Saved By The Bell"
สนธิสัญญาสันติภาพมอสโก

สนธิสัญญาสันติภาพมอสโก ได้รับการลงนามโดยฟินแลนด์และสหภาพโซเวียต เมื่อวันที่ 12 มีนาคม ค.ศ. 1940 ส่วนการอนุมัติถูกเลื่อนออกไปเป็นวันที่ 21 มีนาคม ผลจากสนธิสัญญาเป็นการยุติสงครามฤดูหนาวซึ่งกินเวลา 105 วัน เงื่อนไขของสนธิสัญญา คือ ฟินแลนด์ต้องยกพื้นที่ทางตะวันออกเฉียงใต้ของฟินแลนด์ รวมทั้งเมืองวีปูรี (เปลี่ยนชื่อเป็นวีบอร์ก) ให้แก่สหภาพโซเวียต ยินยอมให้สหภาพโซเวียตสร้างกองทัพในประเทศของตนได้ แต่ยังคงรักษาเอกราชของประเทศเอาไว้ และเป็นการยุติความพยายามของสหภาพโซเวียตในการยึดครองฟินแลนด์
พื้นหลัง.
สงครามฤดูหนาวปะทุขึ้นเมื่อวันที่ 30 พฤศจิกายน ค.ศ. 1939 เมื่อสหภาพโซเวียตบุกฟินแลนด์ การบุกครั้งนี้มีสาเหตุมาจากการที่ฟินแลนด์ปฏิเสธที่จะถอนตัวออกจากพรมแดนด้านตะวันออก และ (อย่างที่หลายคนเชื่อ) ความปรารถนาเชิงยุทธศาสตร์ของสหภาพโซเวียตที่จะผนวกดินแดนฟินแลนด์ทั้งหมดเข้าเป็นของตน 
ฟินแลนด์เป็นดินแดนที่เป็นข้อพิพาทระหว่างราชอาณาจักรสวีเดน จักรวรรดิรัสเซีย และราชรัฐฟินแลนด์มาเป็นเวลานาน หลังจากการล่มสลายของจักรวรรดิรัสเซียในปี ค.ศ. 1917 ฟินแลนด์ได้รับเอกราช และหลังจากสงครามกลางเมืองระยะสั้นๆ ก็กลายเป็นรัฐอธิปไตยในปี ค.ศ. 1918 อย่างไรก็ตาม ในช่วงปลายทศวรรษ 1930 ฟินแลนด์กลายเป็นความท้าทายเชิงยุทธศาสตร์ต่อสหภาพโซเวียต โดยมีพรมแดนอยู่ห่างจากเมืองเลนินกราด (ปัจจุบันคือเซนต์ปีเตอร์สเบิร์ก) เพียงไม่กี่ไมล์ และท่าเรือต่างๆ ของฟินแลนด์เป็นจุดยุทธศาสตร์ทางทะเลในอ่าวฟินแลนด์ ดังนั้น สหภาพโซเวียตจึงร้องขอให้ฟินแลนด์สละดินแดนทางตะวันออกและคาบสมุทรชายฝั่ง แต่ฟินแลนด์ปฏิเสธ และสงครามฤดูหนาวจึงเริ่มต้นขึ้น
เงื่อนไข.
เอกสารดังกล่าวประกอบด้วยคำนำและบทความจำนวน 10 บทความ
ตามมาตรา 1 การสู้รบระหว่างฟินแลนด์และสหภาพโซเวียตยุติลงทันทีตามวิธีที่กำหนดไว้ในพิธีสารที่แนบมากับสนธิสัญญา (นั่นคือ เวลาเที่ยงคืนของวันที่ 13 มีนาคม 1940 ตามเวลาเลนินกราด)
เงื่อนไขหลักของสนธิสัญญาเริ่มต้นด้วยการโอนดินแดนขนาดใหญ่จากฟินแลนด์ไปยังสหภาพโซเวียต ฟินแลนด์ต้องยกดินแดนทั้งหมดในแคว้นคาเรเลีย (Karelia) ซึ่งรวมถึงเมืองวิปุริ (Viipuri/Vyborg)
ทั้งสองฝ่ายได้ตกลงกันที่จะงดเว้นจากการโจมตีซึ่งกันและกัน และจากการลงนามพันธมิตรหรือการเข้าร่วมในกลุ่มพันธมิตรใดๆ ที่ตั้งใจจะต่อต้านฝ่ายใดฝ่ายหนึ่ง
สาธารณรัฐฟินแลนด์ตกลงที่จะเช่าคาบสมุทรฮันโกและอาณาเขตทางทะเลโดยรอบเป็นระยะเวลา 30 ปี โดยมีเงื่อนไขว่าสหภาพโซเวียตจะต้องชำระเงินรายปีเป็นจำนวน 8 ล้านมาร์กฟินแลนด์
ตามมาตรา 5 สหภาพโซเวียตได้ให้คำมั่นที่จะถอนทหารออกจากภูมิภาคเพตซาโม ซึ่งเป็นรัฐของโซเวียตยกให้แก่ฟินแลนด์โดยสมัครใจภายใต้สนธิสัญญาสันติภาพปี 1920 ตามสนธิสัญญาสันติภาพปี 1920 ข้อกำหนดทางทหารในสนธิสัญญาได้จำกัดขนาดของกองทัพฟินแลนด์ ฟินแลนด์ต้องลดจำนวนกำลังทหารลงและห้ามมิให้สร้างหรือนำเข้าอาวุธหนักบางประเภท โดยเฉพาะอย่างยิ่งปืนใหญ่และเครื่องบินรบ
สนธิสัญญาได้กำหนดให้ฟินแลนด์ต้องสร้างเส้นทางรถไฟและถนนที่เชื่อมต่อเมืองมูรมันสค์ (Murmansk) ของสหภาพโซเวียตกับชายแดนนอร์เวย์และสวีเดน
สนธิสัญญาดังกล่าวได้จัดทำขึ้นเป็นต้นฉบับสองฉบับในภาษารัสเซีย ฟินแลนด์ และสวีเดน และมีผลใช้บังคับทันทีเมื่อมีการลงนาม
ผลกระทบ.
สงครามฤดูหนาวและสนธิสัญญาสันติภาพที่ตามมาเป็นปัจจัยหลักที่นำไปสู่สงครามอีกครั้งเมื่อการสู้รบกลับมาเกิดขึ้นอีกครั้งในปี 1941
รัชนก แสง-ชูโต

รัชนก แสง-ชูโต หรือนามสกุลเดิม รัชนก พูลละผลิน เกิดเมื่อวันที่ 5 มีนาคม พ.ศ. 2513 เป็นนางแบบ นักแสดงหญิงชาวไทย เริ่มเข้าวงการจากการถ่ายนิตยสารเปรียว ส่วนผลงานสร้างชื่อคือ ภาพยนตร์ "ฉลุย"
ประวัติ.
รัชนก เกิดที่กรุงเทพมหานคร เป็นลูกคนเดียว ศึกษาระดับอนุบาลที่โรงเรียนอนุบาลศิรินทรา ประถม ที่โรงเรียนพัฒนวิทย์ และมัธยมที่ โรงเรียนสายน้ำผึ้ง ศึกษาต่อระดับอุดมศึกษาที่คณะมนุษย์ศาสตร์ มหาวิทยาลัยรามคำแหง แต่เรียนได้ 2 ปีครึ่งก็ไม่ได้เรียนต่อ ทำงานในวงการบันเทิง โดยถ่ายแบบให้ "นิตยสารเปรียว" ขึ้นปก โดยการแนะนำของจันจิรา จูแจ้ง และวิทยา มารยาท ช่างภาพชื่อดัง หลังจากนั้นเริ่มเทสต์หน้ากล้องโฆษณา อย่างไรก็ตาม เธอถือเป็นนางแบบที่มีรูปร่างเล็กมากคนหนึ่งคือสูงเพียง 165 ซม. 
ส่วนผลงานการแสดงสร้างชื่อคือ ภาพยนตร์ "ฉลุย" ออกฉายในปี 2531 และพลิกมารับบทร้ายครั้งแรกเมื่อปี 2534 ในละครเรื่อง "วนิดา" หลังจากนั้นจึงมีบทนางร้ายตามมาอีกหลายเรื่อง 
ช่วงแรกใช้ชื่อในวงการว่า รัชนา ธิดาทิตย์ โดยทาริกา ธิดาทิตย์ เป็นผู้ตั้งชื่อ และให้ใช้นามสกุล ก่อนจะเปลี่ยนมาใช้ชื่อ รัชนก พูลละผลิน ซึ่งเป็นชื่อจริงในภายหลัง
ทางด้านชีวิตครอบครัว แต่งงานกับวธัทชัย แสง-ชูโต มีลูกชาย 2 คนชื่อ นชาย และ นธัท
ปีดาราศาสตร์สากล

ปีดาราศาสตร์สากล (IYA2009) ใน ค.ศ. 2009 เป็นปีการเฉลิมฉลองครบรอบ 400 ปีการค้นพบครั้งสำคัญทางดาราศาสตร์ คือการใช้กล้องโทรทรรศน์สำรวจดวงดาวเป็นครั้งแรกโดยกาลิเลโอ และการตีพิมพ์ผลงานเรื่อง "Astronomia nova" ของโยฮันเนส เคปเลอร์ ประกาศในการประชุมสมัชชาใหญ่แห่งสหประชาชาติครั้งที่ 62 โดยมีกิจกรรมต่าง ๆ ที่สหภาพดาราศาสตร์สากลจัด และองค์การยูเนสโก ซึ่งเป็นหน่วยงานหนึ่งของสหประชาชาติที่รับผิดชอบงานด้านการศึกษา วิทยาศาสตร์ และวัฒนธรรม สนับสนุน ทั้งนี้ มีพิธีเปิดอย่างเป็นทางการที่กรุงปารีส ในวันที่ 15-16 มกราคม ค.ศ. 2009
Å

Å เป็นตัวอักษรที่พบได้ในหลาย ๆ ภาษา โดยเฉพาะภาษากลุ่มเจอร์แมนิก เช่น ภาษาสวีเดน อักษรดังกล่าวก็คืออักษร A ที่มีห่วงอยู่ด้านบน โดยจะใช้แทนเสียงที่แตกต่างไปจากเสียง a ในภาษานั้น ๆ
เจ้าหญิงมะซะโกะ

เจ้าหญิงมะซะโกะ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ซายาโกะ คูโรดะ

ซายาโกะ คูโรดะ (; โรมาจิ: "Kuroda Sayako"; เกิด 18 เมษายน พ.ศ. 2512) หรือพระนามเดิม เจ้าหญิงซายาโกะ โนริโนะมิยะ (; โรมาจิ: "Nori-no-miya Sayako Naishinnō") เป็นพระราชธิดาพระองค์เดียว ในสมเด็จพระจักรพรรดิอากิฮิโตะกับสมเด็จพระจักรพรรดินีมิจิโกะ และพระขนิษฐาในสมเด็จพระจักรพรรดินารูฮิโตะ ภายหลังได้ทรงลาออกจากฐานันดรศักดิ์เพื่อเสกสมรสกับโยชิกิ คูโรดะ เมื่อวันที่ 15 พฤศจิกายน พ.ศ. 2548 ตามกฎมนเทียรบาล
ปัจจุบันซายาโกะปฏิบัติหน้าที่เป็นนักบวชหญิงประจำศาลเจ้าใหญ่อิเซะ และเป็นนักวิจัยของพิพิธภัณฑ์การศึกษา มหาวิทยาลัยทามางาวะ
ประวัติ.
ประวัติตอนต้น.
ซายาโกะเกิดเมื่อวันที่ 18 เมษายน พ.ศ. 2512 ณ โรงพยาบาลสำนักพระราชวัง เป็นพระราชบุตรพระองค์เล็กจากทั้งหมดสามพระองค์ และเป็นพระราชธิดาเพียงพระองค์เดียวในสมเด็จพระจักรพรรดิอากิฮิโตะกับสมเด็จพระจักรพรรดินีมิจิโกะ มีพระเชษฐาคือสมเด็จพระจักรพรรดินารูฮิโตะ และเจ้าชายฟูมิฮิโตะ อากิชิโนะโนะมิยะ
สำเร็จการศึกษาปริญญาตรีสาขาภาษาญี่ปุ่นและวรรณกรรม คณะอักษรศาสตร์ มหาวิทยาลัยกากูชูอิง เมื่อ พ.ศ. 2535 ต่อมาทรงเป็นผู้ช่วยนักวิจัย (research associate) ของสถาบันปักษีวิทยายามาชินะ (Yamashina Institute for Ornithology) ซึ่งเธอได้รับการยอมรับว่ามีความเชี่ยวชาญการศึกษาเรื่องวงศ์นกกระเต็นน้อยเป็นอย่างยิ่ง ปี พ.ศ. 2541 เธอได้รับการแต่งตั้งให้เป็นนักวิจัยประจำสถาบันดังกล่าว และมีผลงานวิชาการเกี่ยวกับนกและการศึกษาเรื่องอื่น ๆ ออกมา
เสกสมรส.
30 ธันวาคม พ.ศ. 2547 สำนักพระราชวังได้ประกาศแถลงการณ์ได้มีพิธีหมั้นระหว่างเจ้าหญิงซายาโกะกับโยชิกิ คูโรดะ (17 เมษายน พ.ศ. 2506) นักวางผังเมืองโตเกียว พระสหายคนสนิทของเจ้าชายฟูมิฮิโตะ อากิชิโนะโนะมิยะ พระราชพิธีเสกสมรสถูกจัดขึ้นในวันที่ 15 พฤศจิกายน พ.ศ. 2548 ณ โรงแรมอิมพีเรียล กรุงโตเกียว เจ้าหญิงซายาโกะจำต้องลาออกจากฐานันดรศักดิ์เพื่อเสกสมรส ถือเป็นการเสกสมรสระหว่างเจ้านายกับสามัญชนที่มิได้สืบสันดานจากชนชั้นมูลนายในรอบ 40 ปี และถือเป็นเจ้านายพระองค์ที่หกที่ทรงลาออกจากฐานันดรศักดิ์หลังมีการประกาศใช้กฎมนเทียรบาลเมื่อปี พ.ศ. 2490 โดยเจ้านายที่ทรงลาออกจากฐานันดรศักดิ์ไปก่อนหน้านี้คือเจ้าหญิงมาซาโกะแห่งมิกาซะ พระญาติกาของพระองค์ในปี พ.ศ. 2526
สมเด็จพระจักรพรรดิ สมเด็จพระจักรพรรดินี มกุฎราชกุมาร มกุฎราชกุมารี พร้อมด้วยพระบรมวงศานุวงศ์พระองค์อื่น ๆ เสด็จมาในพระราชพิธีนี้ 30 พระองค์ และมีแขกผู้มีเกียรติร่วมในพระราชพิธีนี้ 120 คน โดยมีประชาชนกว่าหนึ่งพันคนเฝ้ารอรับเสด็จบริเวณเส้นทางเสด็จระหว่างพระราชวังหลวงกับโรงแรมนานกว่าครึ่งชั่วโมง 
พระองค์ได้ลาออกจากการเป็นนักวิจัยประจำสถาบันปักษีวิทยาเพื่อมาใช้ชีวิตแม่บ้าน หลังจากนี้พระองค์จะได้รับบำเหน็จจากรัฐบาลญี่ปุ่นจำนวน 1.29 ล้านเหรียญสหรัฐสำหรับดำรงชีพต่อไป พระองค์ทรงย้ายออกจากพระราชวังไปประทับในห้องอยู่อาศัย มีรายงานว่าทรงขับรถและทรงออกไปจับจ่ายซื้อของที่ร้านสรรพาหารด้วยพระองค์เอง
หลังเสกสมรส.
เดือนเมษายน พ.ศ. 2555 ซายาโกะได้รับการแต่งตั้งให้เป็นนักบวชหญิงชั้นสูงประจำศาลเจ้าใหญ่อิเซะ เพื่อช่วยงานอัตสึโกะ อิเกดะ พระปิตุจฉาที่ทรงเป็นหัวหน้านักบวชของศาลเจ้าดังกล่าว นอกจากนี้ยังได้ไปในงานเลี้ยงพระกระยาหารสมเด็จพระราชาธิบดีฟีลิปและสมเด็จพระราชินีมาตีลด์แห่งเบลเยียม ณ พระราชวังอิมพีเรียลเมื่อคราเสด็จเยือนประเทศญี่ปุ่นเมื่อเดือนตุลาคม พ.ศ. 2559 หลังการเสกสมรสมาหลายปี แต่ซายาโกะ ก็ยังปรากฏพระองค์ในพระราชพิธีสำคัญต่าง ๆ ของพระราชวงศ์อยู่เสมอ
มิสไทยแลนด์ยูนิเวิร์ส 2552

มิสไทยแลนด์ยูนิเวิร์ส 2552 เป็นการประกวดปีที่ 10 นับแต่ที่จัดขึ้นครั้งแรก เมื่อปี พ.ศ. 2543 โดย สถานีโทรทัศน์สีกองทัพบกช่อง 7 ได้ดำเนินการจัดขึ้น โดยทำการเก็บตัวเพื่อร่วมทำกิจกรรม ระหว่างการประกวด ที่ เกาะสมุย, จังหวัดสุราษฎร์ธานี และการประกวดรอบตัดสินในวันที่ 28 มีนาคม พ.ศ. 2552 ณ ห้องบางกอกคอนเวนชั่นเซ็นเตอร์ โรงแรมโซฟิเทล เซ็นทารา แกรนด์ กรุงเทพฯ (ลาดพร้าว) ผู้ได้รับตำแหน่งจะได้เป็นตัวแทนสาวไทย เดินทางไปประกวดนางงามจักรวาลหรือมิสยูนิเวิร์ส ปี 2009 ณ ประเทศบาฮามาส ช่วงเดือนสิงหาคมนี้ โดยรอบตัดสินมีสาวงามเข้าร่วมการประกวด 44 คน โดยมี กวินตรา โพธิจักร มิสไทยแลนด์ยูนิเวิร์ส 2551 เป็นผู้มอบมงกุฏให้กับ ชุติมา ดุรงค์เดช
ก่อนหน้านี้ จังหวัดสมุทรสงครามได้เสนอขอเป็นสถานที่เก็บตัว เพื่อให้ผู้เข้าประกวดร่วมทำกิจกรรม ในช่วงประมาณเดือนมีนาคม แต่ทางจังหวัดได้ปฏิเสธการเสนอตัวดังกล่าวในภายหลัง เนื่องจากเห็นว่า ศักยภาพของพื้นที่จังหวัด ยังไม่มีความเหมาะสมเพียงพอ ทั้งในเรื่องของสถานที่พัก เวทีการประกวด และงบประมาณในการจัดประกวด
ริวเซย์ โนะ ร็อคแมน 2

ริวเซย์โนะร็อคแมน 2 (; โรมาจิ: "Ryūsei no Rokkuman 2") หรือ เมกาแมน สตาร์ฟอร์ซ 2 (Mega Man Star Force 2) เป็นวิดีโอเกมลำดับที่ 2 ของซีรีส์ริวเซย์โนะร็อคแมน ออกวางจำหน่ายในประเทศญี่ปุ่นเมื่อวันที่ 22 พฤศจิกายน ค.ศ. 2007 โดยภาคนี้ถูกแบ่งเป็น 3 แบบออกจำหน่าย 2 แบบคือ เบอร์เซิร์ก x ไดโนซอร์ (ベルセルク x ダイナソー,Zerker × Saurian) และ เบอร์เซิร์ท x ชิโนบิ (ベルセルク x シノビ,Zerker × Ninja)
เด็กหนุ่มผู้มีสายเลือดของทวีปมูคนสุดท้ายแต่เนื่องจากทวีปมูล่มสลาย โซโลจึงอยู่ในเมืองแต่กลับถูกคนอื่นรังเกียจและดูถูกเหยียดหยาม ทำให้เกิดความแค้นต่อมนุษย์ขึ้นมา เป็นศัตรูคู่ปรับของชูบารุ โซโลสามารถแปลงร่างเป็นนักรบคลื่นไฟฟ้าได้โดยใช้สัญลักษณ์และไม่ใช้สิ่งมีชีวิตคลื่นไฟฟ้ามาใช้แต่มีพลังที่เท่ากับการที่รวมร่างกับสิ่งมีชีวิตคลื่นไฟฟ้า
นักวิทยาศาสตร์จากทวีปมู มีเป้าหมายที่จะยึดครองโลกโดยการใช้พลังของเลมู พระเจ้าแห่ง EM เวฟ เหตุผลที่แท้จริงคือเธอการชุบชีวิตฮิโกะ คนรักที่ตายไปในสงคราม เพราะความแค้นทำให้เธอเกลียดโลกนี้ที่พรากคนที่เธอรักไป
ลูกน้องของโอริฮิเมะทำหน้าที่หาผู้ใช้พลังคลื่นไฟฟ้า UMA
นักวิจัยสิ่งมีชีวิตที่หาพิสูจน์ไม่ได้โดยเชื่อว่าทะเลสาบแห่งหมู่บ้านดอนบรามีดอสซี่ซึ่งปรากฏตัวในทะเลสาบแห่งนี้แต่ไม่มีใครเชื่อ
กำนันแห่งหมู่บ้านนาซคาต้องการให้กอนตะอยู่ในหมู่บ้านนาซคาเนื่องจากคิดว่ากอนตะเป็นเทพเจ้าแห่งนาซคา
UMA รูปร่างหน้ากากแฟนธอม
UMA รูปร่างเยติ
UMA รูปร่างเนสซี่
UMA รูปร่างแร้งยักษ์
FM รูปร่างแพะ
FM รูปร่างวัวถูกคืนชีพขึ้นมาเนื่องจากคลื่นไฟฟ้าที่อยู่ในตัวกอนตะยังเหลืออยู่และถูกปลุกด้วยไฟ
FM รูปร่างงูถูกคืนชีพด้วยพลังของแฟนธอมแบล็ค
สุนัย จุลพงศธร

สุนัย จุลพงศธร (เกิด 11 กุมภาพันธ์ พ.ศ. 2494) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตรองเลขาธิการนายกรัฐมนตรี อดีตรองโฆษกประจำสำนักนายกรัฐมนตรี และอดีตสมาชิกสภาผู้แทนราษฎรจังหวัดนครสวรรค์
ประวัติ.
สุนัย เกิดเมื่อวันที่ 11 กุมภาพันธ์ พ.ศ. 2494 ที่ตำบลหนองกระเจา อำเภอชุมแสง จังหวัดนครสวรรค์ เป็นบุตรของนายจุ่น กับนางหลา จุลพงศธร จบนิติศาสตร์บัณฑิต จากจุฬาลงกรณ์มหาวิทยาลัย จบรัฐศาสตรมหาบัณฑิต สาขาการเมืองระหว่างประเทศ จากมหาวิทยาลัยเชียงใหม่ และจบศิลปศาสตรดุษฎีบัณฑิต สาขาวางแผนและพัฒนาชนบท จากมหาวิทยาลัยแม่โจ้ แล้วเป็นหนึ่งการเคลื่อนไหวนิสิตนักศึกษา ในเหตุการณ์ 14 ตุลา พ.ศ. 2516
งานการเมือง.
สุนัย จุลพงศธร เข้าสู่งานการเมืองโดยการเป็นประธานสภาเขตสัมพันธวงศ์ ในปี พ.ศ. 2528 เป็นผู้ช่วยสมาชิกสภาผู้แทนราษฎร (พลเอกชาติชาย ชุณหะวัณ) ในปี พ.ศ. 2535 และเป็นสมาชิกสภาผู้แทนราษฎรจังหวัดนครสวรรค์ สังกัดพรรคชาติพัฒนา ในการเลือกตั้ง พ.ศ. 2538 และการเลือกตั้ง พ.ศ. 2539 และได้รับแต่งตั้งเป็นรองโฆษกประจำสำนักนายกรัฐมนตรี ต่อมาในการเลือกตั้ง พ.ศ. 2548 จึงย้ายมาลงสมัครในระบบบัญชีรายชื่อ สังกัดพรรคไทยรักไทย จากนั้นในการเลือกตั้ง พ.ศ. 2550 ได้สังกัดพรรคพลังประชาชน และการเลือกตั้ง พ.ศ. 2554 สังกัดพรรคเพื่อไทย
สุนัย เป็นที่รู้จักกันมากขึ้นเมื่อเขาขึ้นอภิปรายตอบโต้ฝ่ายค้าน ในขณะที่เขาสังกัดพรรคพลังประชาชน โดยการเปิดโปงเส้นทางเงินทุนที่เชื่อมโยงระหว่าง พรรคประชาธิปัตย์ และ พันธมิตรประชาชนเพื่อประชาธิปไตย จนกระทั่งถึงการโจมตีผู้อยู่เบื้องหลังการชุมนุมของพันธมิตรฯ อย่างร้อนแรง
ภายหลังจากที่พรรคพลังประชาชนถูกยุบ สุนัยก็ย้ายมาสังกัดพรรคเพื่อไทย และร่วมเป็นหนึ่งในผู้อภิปรายไม่ไว้วางใจ โดยสุนัยเป็นผู้อภิปราย อภิสิทธิ์ เวชชาชีวะ นายกรัฐมนตรี
ต่อมาในปี พ.ศ. 2554 ได้รับแต่งตั้งเป็นประธานคณะกรรมาธิการการต่างประเทศ สภาผู้แทนราษฎร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 33
ต่อมาเมื่อมีการก่อรัฐประหาร เมื่อวันที่ 22 พฤษภาคม พ.ศ. 2557 คณะรักษาความสงบแห่งชาติ (คสช.) ออกคำสั่งที่ 3/2557 และคำสั่งที่ 53/2557 เรียกให้สุนัยไปรายงานตัว แต่เขามิได้ไปตามคำสั่งดังกล่าว ศาลทหารจึงออกหมายจับ มีรายงานว่าเขาเข้าร่วมกับ สมัชชาประชาชนเพื่อประชาธิปไตย เคลื่อนไหวทางการเมืองในประเทศสหรัฐอเมริกา
ม่าน

ม่าน คือวัสดุที่ใช้สำหรับสำหรับป้องกันหรือบดบังแสงหรือลมโดยมากมักหมายถึงวัสดุที่ทำจากผ้า ผ้าม่านจะแขวนเหนือประตู หรือเรียกว่าม่านประตู (portière) ม่านมักแขวนภายในอาคารเหนือหน้าต่างเพื่อกันแสง หรือในตอนกลางคืนเพื่อความเป็นส่วนตัวในการนอนหลับ หรือป้องกันแสงออกนอกอาคาร 
ผ้าม่านมีความหลากหลายทั้งรูปร่าง วัสดุ ขนาด สีสันและลวดลาย โดยส่วนมากจะมีแผนกที่จำหน่ายผ้าม่านโดยเฉพาะในห้างสรรพสินค้า ขณะที่ในบางร้านก็ขายผ้าม่านโดยเฉพาะ ผ้าม่านในบางประเทศอาจทึบในประเทศเขตร้อนอย่างเช่น สเปน ที่บานเกล็ดไม้ที่ยึดไว้ภายนอกอาคารเพื่อความส่วนตัวและเก็บความเย็นภายในอาคารได้ ม่านยังเป็นส่วนหนึ่งของหน้าต่างและเป็นรูปลักษณ์หน้าตาภายนอกของบ้าน และยังช่วยควบคุมสภาพแวดล้อมและแสงจากธรรมชาติสู่ภายในห้อง การทำงานของม่านจะเห็นได้อย่างชัดเจนโดยเฉพาะจากแสดงธรรมชาติ ถ้าผนวกกับตำแหน่งแสงภายในที่เหมาะสม จะทำให้ดูน่าสนใจรวมถึงในเวลากลางคืนด้วย 
ผ้าม่านมีหลายรูปแบบ ผ้าม่านจีบ ผ้าม่านตาไก่ ผ้าม่านคอกระเช้า (ผ้าม่านกระเช้า) ผ้าม่านพับ ผ้าม่านหลุยส์ ผ้าม่านลอน เป็นต้น ผ้าม่านจีบเป็นแบบผ้าม่านที่มีการรีดอัดจีบให้แหล่มเพื่อให้รักษารูปทรงอันสวยงาม ผ้าม่านจีบที่นิยมใช้มากที่สุดจะเป็นผ้าม่านสามจีบ (Triple Pinch Pleated Curtains) สมัยนี้ ผ้าม่านตาไก่ (Grommet Curtains) ซึ่งเป็นแบบผ้าม่านที่ใช้ห่วงในการแขวนผ้าม่าน โดยการตอกรูในผ้าด้านบน (หัวผ้าม่าน) เพื่อใส่ห่วง"ตาไก่" ผ้าม่านสไตล์นี้ได้รับความนิยมมากขึ้น และถือว่าเป็นสไตล์ผ้าม่านที่ออกแนวร่วมสมัย "โมเดิร์น" มากที่สุด ผ้าที่ใช้ทำม่านมีหลายชนิด มีผ้าแจ็คการ์ด (Jacquard) ผ้าฝ้าย (Cotton) ผ้าใยสังเคราะห์ (Polyester) ผ้าซาติน (Satin) ผ้ากำมะหยี่ (Velvet) ผ้าไหม (Silk) เป็นต้น สมัยนี้จะนิยมใช้ผ้าม่านกันรังสี Ultraviolet (UV) หรือที่เรียกกันว่าผ้าม่าน "Blackout" ซึ่งเป็นชนิดผ้าม่านที่ทำด้วยผ้าสามชั้น ผ้าม่าน Blackout จะมีเส้นด้ายสีดำเป็นวัสดุกัน UV ทออยู่ระหว่างกลาง เวลาเย็บสำเร็จ เส้นด้ายสีดำนี้จะซ่อนอยู่ข้างในเนื้อผ้า ทำให้ผ้าม่านดูสวยเพราะมองไม่เห็นเส้นด้ายนี้ ผ้าม่าน Blackout เป็นชนิดผ้าม่านที่กันแสงและความร้อนได้ดีกว่าผ้าม่านปกติ จึงได้รับความนิยมเป็นอย่างมากในหลาย ๆ ประเทศ
ประเภท.
รูปแบบม่านที่ทำจากผ้ามีหลายประเภท อาทิ
ม่านที่ทำจากวัสดุที่ไม่ใช้ผ้า ได้แก่
ม่านที่ทำจากวัสดุที่ผลิตจากธรรมชาติ เช่น
ตำบลหัวทะเล

ตำบลหัวทะเล เป็นตำบลแห่งหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความดูแลของ เทศบาลตำบลหัวทะเล
ประวัติเทศบาล.
เทศบาลตำบลหัวทะเล เป็นหน่วยงานปกครองส่วนท้องถิ่นที่ได้รับการจัดตั้งตามประกาศของกระทรวงมหาดไทย ลงวันที่ 19 มกราคม 2539 ซึ่งประกาศเป็นองค์การบริหารส่วนตำบลครั้งที่สอง ตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยประกาศให้เป็น อบต.ชั้น 5 (ซึ่งมีรายได้ตั้งแต่ 1-3 ล้านบาท) และต่อมาได้มีการประกาศ ของกระทรวงมหาดไทย เมื่อเดือนมีนาคม 2540 ให้เลื่อนฐานะเป็น อบต. ชั้น 2 (ซึ่งมีรายได้ตั้งแต่ 12-20 ล้านบาท) ปัจจุบันนี้ ได้ยกฐานะเป็นเทศบาลตำบลตามประกาศกระทรวงมหาดไทยเมื่อวันที่ 20 สิงหาคม 2547 (จัดตั้งพร้อมกับ เทศบาลตำบลหนองไผ่ล้อม)
ที่ตั้ง.
ตำบลหัวทะเล ตั้งอยู่ทางทิศตะวันออกของอำเภอเมืองนครราชสีมา มีระยะทางห่างจากอำเภอเมืองนครราชสีมา ประมาณ 6 กิโลเมตร ตำบลหัวทะเล มีเนื้อที่โดยประมาณ 15.59 ตารางกิโลเมตร มีอาณาเขตติดต่อ ดังนี้
หมู่บ้านและชุมชน.
หมู่บ้าน.
เทศบาลตำบลหัวทะเลมีทั้งหมด 12 หมู่บ้าน ได้แก่
<templatestyles src="Div col/styles.css"/>
ชุมชน.
เทศบาลตำบลหัวทะเลมีทั้งหมด 17 ชุมชน ได้แก่
<templatestyles src="Div col/styles.css"/>
สถานศึกษา.
มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา
วัด.
วัดในเขตเทศบาลตำบลหัวทะเล ทั้งหมด 5 แห่ง ดังนี้
ไนต์คลับ

ไนต์คลับ  เป็นสถานที่บันเทิงสำหรับพบปะ ดื่ม เต้นรำ ที่โดยมากจะเป็นธุรกิจกลางคืน คนที่มาไนต์คลับบ่อย ๆ จะเรียกว่า คลับเบอร์ (clubber) ไนต์คลับนั้นมีความแตกต่างจาก บาร์, ผับหรือโรงเหล้า คือ มีพื้นที่เต้นรำที่เรียก แด๊นซ์ฟลอร์และมีบูธดีเจ ที่เล่นเพลงจำพวกแด๊นซ์และเพลงป็อป บางไนต์คลับมากิจกรรมบันเทิงอื่น เช่น ตลก, นักเต้น โก-โก้, นักเต้นเปลื้องผ้า
ดนตรีในไนต์คลับมีทั้งที่เป็นวงไลฟ์แบนด์ หรือเป็นเพลงมิกซ์จากดีเจ ส่วนใหญ่แนวเพลงที่เล่นจะเป็นเทคโน, ดนตรีเฮาส์, เฮฟวีเมทัล, การาจ, ฮิปฮอป หรือซัลซ่า
วิกทอเรีย เบคแคม

วิกทอเรีย แคโรไลน์ เบคแคม (OBE; นามสกุลเดิม อดัมส์; เกิด 17 เมษายน ค.ศ. 1974) เป็นนักร้อง นางแบบ และนักออกแบบแฟชั่นชาวอังกฤษ
เธอประสบความสำเร็จ มีชื่อเสียงในทศวรรษ 1990 กับวงป็อปหญิงล้วนที่ชื่อ สไปซ์เกิลส์ ในฉายา พอช สไปซ์ และยังเป็นชื่อเล่นที่สื่อแท็บลอยด์อังกฤษเรียก หลังจากที่วงสไปซ์เกิลส์ได้แยกย้ายกันไป วิกทอเรียไม่ได้จริงจังกับการทำเพลงป็อป เธอมีซิงเกิลท็อปเท็นในสหราชอาณาจักร 10 เพลง มีซิงเกิลแรกที่ออกมาคือ "Out of Your Mind" ติดชาร์ตอันดับ 2 ในชาร์ตซิงเกิลแห่งสหราชอาณาจักร และถือเป็นอันดับซิงเกิลสูงสุดของเธอจนถึงปัจจุบันนี้ โดยเธอเซ็นสัญญาการทำอัลบั้มเพลงกับ Virgin Records และ Telstar Records
วิกทอเรียเป็นที่รู้จักในระดับนานาชาติ เธอมีผลงานด้านแฟชั่น การออกแบบไลน์ของยีนส์ยี่ห้อ Rock & Republic และต่อมาออกแผนในแบรนด์ของเธอเองที่ชื่อ dVb Style เธอยังได้ออกแว่นตากันแดดและน้ำหอมของเธอเองในชื่อ Intimately Beckham ที่ออกจำหน่ายในสหราชอาณาจักรและสหรัฐอเมริกา และเธอยังร่วมกับร้านในญี่ปุ่นที่ชื่อ Samantha Thavasa เธอออกกระเป๋าถือและอัญมณี นอกจากนี้ยังออกหนังสือสองเล่มที่มีติดหนังสือยอดนิยม ในหนังสืออัตชีวประวัติตัวเธอ และคู่มือแฟชั่นอีกเล่ม
ทางด้านผลงานโทรทัศน์ เธอมีสารคดีและรายการเรียลลิตี้เกี่ยวกับตัวเธอเอง ถึง 5 รายการ ซึ่งรวมถึงรายการ "Being Victoria Beckham" และ "The Real Beckhams" รายการสารคดีสุดท้ายถึงปัจจุบันนี้คือรายการ "Victoria Beckham: Coming to America" ที่เป็นเรื่องราวเกี่ยวกับเรื่องที่เธอย้ายไปสหรัฐอเมริกากับครอบครัวในปี 2007 เธอยังมีส่วนร่วมในรายการซีรีส์ทางโทรทัศน์ของสถานีโทรทัศน์อเมริกัน ที่ชื่อ "Ugly Betty" และยังเป็นคณะกรรมการรับเชิญใน "Project Runway"
เธอแต่งงานกับนักฟุตบอลชาวอังกฤษที่ชื่อ เดวิด เบคแคม และมีบุตรชายร่วมกัน 3 คนและบุตรสาว 1 คน ทั้งคู่มีทรัพย์สินร่วมกับประมาณ 112 ล้านปอนด์
เจมี เบลล์

แอนดิว เจมส์ แมคฟิน เบลล์  หรือรู้จักในชื่อวงการว่า เจมี่ เบลล์ เกิดเมื่อวันที่ 14 มีนาคม ค.ศ. 1986 เป็นนักแสดง , นักเต้น , โปร์ดิวเซอร์และผู้กำกับชาวอังกฤษ เขาเป็นเจ้าของรางวัลนักแสดงยอดเยี่ยมจากเวทีรางวัลบาฟต้า เป็นที่รู้จักในผลงานการแสดงภาพยนตร์เรื่อง Billy Elliot (2000) ซึ่งทำให้เขาได้รับรางวัลนักแสดงยอดเยี่ยม จากการแจกรางวัลบาฟต้าปี 2001
ประวัติ.
ชีวิตช่วงแรก.
เบลล์ เกิดในบิลลิงแฮม ที่ประเทศอังกฤษ เขาโตมากับการเลี้ยงดูของแม่ ไอลีน และพี่สาว พ่อของเขาทิ้งไปตั้งแต่ก่อนเบลล์จะเกิดเสียอีก เบลล์เป็นนักเรียนโรงเรียนนอร์ธฟิลด์ จากนั้นเรียนที่โรงเรียนสเตจโคชเทียร์เตอร์ เขาเป็นสมาชิก National Youth Music Theatre ในปี 1999 ได้รับการคัดเลือกจากเด็กชาย 2000 คนในบทบาท บิลลี เอลเลียต เด็กวัย 11 ปี ของคนชั้นแรงงาน ที่พยายามก้าวสู่นักบัลเล่ต์มืออาชีพ
อาชีพ.
เบลล์แสดงใน Honorary Jury President ของเทศกาลภาพยนตร์กิฟโฟนิในปี 2001 หลังจากที่เขามีผลงานเรื่องแรกใน "Billy Elliot" เขายังแสดงเป็นคนรับใช้ชื่อ สไมค์ ใน "Nicholas Nickleby" ,แสดงบททหารหนุ่มใน "Deathwatch", แสดงเป็นบทวัยรุ่นใน "Undertow", แสดงใน "Dear Wendy", บทวัยรุ่นชาวแคลิฟอร์เนียใต้ใน "The Chumscrubber" และบท จิมมี่ ในภาพยนตร์สร้างใหม่ในปี 2005 เรื่อง "King Kong" ในปี 2007 เขาแสดงบทบาทใน "Hallam Foe" ซึ่งทำให้เขาได้รับการเสนอชื่อเข้าชิงสาขานักแสดงยอดเยี่ยมจาก British Independent Film Awards 
ในปี 2008 เขาแสดงภาพยนตร์ 2 เรื่อง ในภาพยนตร์แนวไซไฟเรื่อง "Jumper" และภาพยนตร์เกี่ยวกับสงครามโลกครั้งที่ 2 เรื่อง "Defiance"
ชีวิตส่วนตัว.
ในปี 2005 และ 2006 เบลล์ออกเดทกับนักแสดงสาว อีวาน ราเชล วูด ที่เขาปรากฏตัวในมิวสิกวิดีโอของวงกรีนเดย์ ที่ชื่อ "Wake Me Up When September Ends" และแต่งงานอย่างเงียบๆในปี 2012 และหย่าร้างในปี 2014 วูดให้กำเนิดบุตรชายชื่อว่า "แจ็ค" ต่อมาเขาได้แต่งงานรอบที่ 2 กับนักแสดงสาวชื่อว่า เคท มารา ในปี 2017 หลังจากทั้งคู่พบในกองถ่ายหนัง แฟนแทสติก โฟร์ เมื่อปี 2015 มาราให้กำเนิดบุตรสาวหนึ่งคนชื่อว่า "เบลล่า" ในปี 2019 
ปัจจุบันเขาและภรรยาคนปัจจุบันอยู่ในนิวยอร์ก และยังมีบ้านอยู่ที่เชลซี ลอนดอน
เวลาในขวดแก้ว

เวลาในขวดแก้ว เป็นนวนิยายไทยของ ประภัสสร เสวิกุล มีเนื้อหาสะท้อนชีวิตและปัญหาของวัยรุ่นในด้านต่างๆ ทั้งครอบครัว ความรัก การศึกษา สังคม และการเมือง จัดพิมพ์เป็นพ็อคเก็ตบุ๊คครั้งแรกเมื่อปี พ.ศ. 2528 จนกระทั่งปี พ.ศ. 2534 ได้มีการสร้างเป็นภาพยนตร์ไทย โดย ประยูร วงศ์ชื่น นำแสดงโดย นฤเบศร์ จินปิ่นเพชร, ปวีณา ชารีฟสกุล และ วาสนา พูนผล 
ภาพยนตร์ประสบความสำเร็จทั้งรายได้และคำนิยม โดยได้รับรางวัลจากสองสถาบันคือ รางวัลสมาพันธ์ภาพยนตร์แห่งชาติ ครั้งที่ 1 ประจำปี พ.ศ. 2534 จำนวน 4 รางวัล และรางวัลภาพยนตร์ไทย ชมรมวิจารณ์บันเทิง ครั้งที่ 2 ประจำปี พ.ศ. 2534 อีก 2 รางวัล
ในปี พ.ศ. 2535 มีการสร้างเป็นละครโทรทัศน์ทางไทยทีวีสีช่อง 3 โดย มยุรฉัตร เหมือนประสิทธิเวช ออกอากาศเดือน มีนาคม-พฤษภาคม 2535 นำแสดงโดย สมชาย เข็มกลัด, แอน ทองประสม และยังได้นักแสดงจากภาพยนตร์ คือ ปวีณา ชารีฟสกุล และ จรัล มโนเพ็ชร มาร่วมแสดงในบทเดิม ออกอากาศทุกคืนวันพุธ และวันพฤหัสบดี เวลา 20.55-21.55 น.
ต่อมาได้นำเรื่องนี้มาสร้างเป็นละครอีก 2 ครั้ง ออกอากาศในปี พ.ศ. 2543 โดยบริษัทอาร์เอส ทุกเย็นวันเสาร์ และวันอาทิตย์ ทางช่อง 3 นำแสดงโดย ธนา สุทธิกมล, อลิชา ไล่ศัตรูไกล และ ฌัชฌา รุจินานนท์ และออกอากาศในปี พ.ศ. 2558 โดยบริษัทดาวินชี โปรดักชั่น กำกับการแสดงและจัดโดย นุติ เขมะโยธิน ออกอากาศทุกวันจันทร์-อังคาร เวลา 20.00 - 21.00 น. ทางช่องทรูโฟร์ยู 
เรื่องย่อ.
ความสัมพันธ์ระหว่างเพื่อน ก็เหมือน เวลาในขวดแก้ว ที่ทอดสะพานทอดข้ามให้เราได้รู้จัก คาลิล ยิบราน เหตุการณ์ 14 ตุลา การล้อมปราบนักศึกษา การประท้วงของคนงานในโรงงาน และเพลง Time In A Bottle ของ Jim Croce เพลงหลักที่แทรกอยู่ในชีวิตของตัวละครหลักในเรื่อง และยังเป็นเพลงที่บอกเล่าความหมายของชื่อเรื่อง 
แด่นัต หนิง ป้อม และจ๋อม รวมถึงชัยกับเอก ตัวละครหลักทั้ง 6 ที่ก้าวเดินและเผชิญหน้ากับความธรรมดาสามัญของชีวิต ทั้งปัญหาครอบครัว ปัญหาทางสังคม ปัญหาความรัก ปัญหาทางการเมือง เป็นเรื่องราวชีวิตธรรมดาที่อาจเกิดขึ้นกับใครก็ได้ 
นัต ชายหนุ่มตัวกลมผู้อ่อนไหว จากครอบครัวที่แสนอบอุ่นในวัยเด็ก กลับแตกร้าว เมื่อพ่อและแม่แยกทางกัน เขากับน้องสาว (หนิง) อยู่กับแม่และพ่อคนใหม่ นัตรักดนตรี (ไวโอลิน) แต่ต้องเรียนนิติฯ เพื่อให้ชีวิตมีทิศทางตามความตั้งใจของแม่ นัตเป็นตัวละครดำเนินเรื่อง ใช้เสียงจากความคิดเล่าเรื่องราวผ่านม่านตาและมุมมองของตัวเอง
ป้อม หญิงสาวบุคลิกทอมบอยแอบหลงรักนัต ป้อมเคยหยิบยื่น 'ปีกหัก' ของคาลิล ยิบราน ให้นัตอ่าน แต่นัตไม่ได้อ่าน
จ๋อม สาวสวย ฐานะดี เป็นเพื่อนผู้หญิงรุ่นพี่ของนัต ที่สนใจไวโอลินและซ้อมดนตรีกับนัตบ่อยๆ และเป็นรักแรกของนัต แม้ภายนอกจ๋อมดูเหมือนจะสมบูรณ์พร้อม สวย รวย เก่ง แต่ความจริงเธอกลับเหมือนแบกโลกทั้งใบไว้คนเดียว เมื่อครอบครัวแตกร้าว พ่อมีภรรยาใหม่และเลี้ยงจ๋อมด้วยเงินมากกว่าความเข้าใจ เธอเลยใฝ่หาความรักที่ขาดหาย...
อีวา ลองโกเรีย

อีวา แจ็กเกลีน ลองโกเรีย บัสตอน  เกิดเมื่อวันที่ 15 มีนาคม ค.ศ. 1975 เป็นนักแสดงชาวอเมริกัน เคยได้รับการเสนอชื่อเข้าชิงรางวัลลูกโลกทองคำ เคยได้รับรางวัลสกรีนแอ็กเตอร์สไกด์ เธอมีชื่อเสียงจากบทบาท Isabella Braña Williams ในละครน้ำเน่าช่องซีบีเอสเรื่อง "The Young and the Restless" เธอยังรับบทแกเบรียล โซลิส ในซีรีส์ทางช่องเอบีซี เรื่อง "Desperate Housewives"
เธอยังเป็นที่จดจำได้ในฐานะนางแบบระดับนานาชาติ หลังจากปรากฏในภาพยนตร์โฆษณาและ ติดอันดับ 14 ของการจัดอันดับ นิตยสารผู้ชายเอฟเอชเอ็ม หัวข้อ ผู้หญิงที่เซ็กซี่ที่สุดในปี 2008 ลองโกเรียมีความสัมพันธ์กับโทนี พาร์กเกอร์ นักบาสเกตบอลและแต่งงานในปี 2007 ก่อนจะหย่าร้างกันในปี 2011 เนื่องจากความแตกต่างไม่เข้ากัน ปัจจุบันลองโกเรียได้แต่งงานใหม่ครั้งที่ 3 กับนักธุรกิจหนุ่มชาวเม็กซิโก โฮเซ บัสตอนในปี 2016 และในปี 2018 เธอได้ให้กำเนิดลูกชายคนแรกของเธอ
แม่น้ำไทกริส

ไทกริส  เป็นแม่น้ำที่มีต้นน้ำอยู่ในเทือกเขาทางตะวันออกของประเทศตุรกี ยาวประมาณ 1,900 กิโลเมตร ไหลผ่านชายแดนประเทศซีเรีย เข้าดินแดนอารยธรรมเมโสโปเตเมียเดิมหรือประเทศอิรักในปัจจุบัน แล้วมารวมกับแม่น้ำยูเฟรทีสใกล้เมืองบัสรา เกิดเป็นแม่น้ำใหม่คือ ชัฏฏุลอะร็อบ มีความยาวประมาณ 200 กิโลเมตร ก่อนไหลลงสู่อ่าวเปอร์เซีย
การเดินเรือ.
แม่น้ำไทกริสเป็นเส้นทางที่สำคัญในประเทศทะเลทรายขนาดใหญ่เป็นเวลายาวนาน เรือน้ำตื้นสามารถเดินทางไปไกลถึงกรุงแบกแดด แต่ในการขนส่งทวนน้ำไปยังโมซูลจำเป็นต้องใช้แพ
ศาสนาและเทพปกรณัม.
ในเทพปกรณัมซูเมอร์ แม่น้ำไทกริสสร้างขึ้นโดยเทพเอ็นกี ผู้ทรงให้น้ำไหลเต็มแม่น้ำ
แม่น้ำไทกริสยังปรากฏในพันธสัญญาเก่าสองครั้ง โดยครั้งแรกปรากฏในหนังสือปฐมกาล ซึ่งระบุเป็นแม่น้ำที่สามจากแม่น้ำทั้งสี่ที่ไหลออกจากแม่น้ำที่มีต้นตอจากสวนเอเดน ส่วนครั้งที่สองปรากฏในหนังสือดาเนียล ที่ดาเนียลกล่าวว่าตน "ยืนอยู่ริมฝั่งแม่น้ำไทกริสซึ่งเป็นแม่น้ำใหญ่"
ในศาสนาอิสลามกล่าวถึงแม่น้ำนี้ในฮะดีษเศาะฮีฮ์บุคอรีและมุสลิมว่า ในช่วงใกล้วันสิ้นโลก แม่น้ำจะแห้งลงและเปิดเผยกองทองคำ และจะมีการห้ามไม่ให้ใครเอาสิ่งนั้น
แม่น้ำยูเฟรทีส

ยูเฟรทีส  คือแม่น้ำที่มีต้นน้ำอยู่ในเทือกเขาทางตะวันออกของประเทศตุรกี ยาวประมาณ 2,300 กิโลเมตร ไหลเข้าประเทศซีเรีย เข้าดินแดนอารยธรรมเมโสโปเตเมียเดิมหรือประเทศอิรักในปัจจุบัน แล้วมารวมกับแม่น้ำไทกริสใกล้เมืองบัสรา เกิดเป็นแม่น้ำใหม่ชื่อ ชัฏฏุลอะร็อบ ที่มีความยาวประมาณ 200 กิโลเมตร ก่อนไหลลงสู่อ่าวเปอร์เซีย
แม่น้ำอ็อบ

แม่น้ำอ็อบ  เป็นแม่น้ำที่ยาวเป็นอันดับที่เจ็ดของโลก ยาวประมาณ 3,650 กิโลเมตร เกิดจากเทือกเขาอัลไตไหลผ่านไซบีเรีย ไปลงทะเลคารา ในมหาสมุทรอาร์กติก แม่น้ำอ็อบเป็นแม่น้ำที่ให้ประโยชน์น้อย เพราะน้ำในแม่น้ำนี้เป็นน้ำแข็งเสียอย่างน้อยปีละประมาณ 6 เดือน
แม่น้ำเยนีเซย์

แม่น้ำเยนีเซย์  เกิดจากเทือกเขาใกล้พรมแดนมองโกเลีย ไหลผ่านไซบีเรียลงสู่อ่าวเยนีเซย์ ในทะเลคารา มหาสมุทรอาร์กติก เป็นแม่น้ำที่ยาวเป็นอันดับที่ห้าของโลก น้ำในแม่น้ำนี้เป็นน้ำแข็งปีละหลายเดือน
แม่น้ำลีนา

แม่น้ำลีนา  เป็นแม่น้ำยาวประมาณ 4,400 กิโลเมตร เกิดจากภูเขาทางด้านตะวันตกของทะเลสาบไบคาล ไหลผ่านไซบีเรียลงสู่อ่าวลัปเตฟ ในมหาสมุทรอาร์กติก น้ำในแม่น้ำนี้มีน้ำแข็งปกคลุมมากกว่าปีละ 8 เดือน โดยจะเริ่มแข็งเป็นน้ำแข็งในช่วงปลายปีของทุกปี ราวเดือนพฤศจิกายน–ธันวาคม โดยชั้นน้ำแข็งหนากว่า 1 เมตร และจะละลายอย่างรวดเร็วและเชี่ยวกรากในช่วงก่อนถึงฤดูร้อนไม่นาน ระหว่างที่อยู่ในฤดูร้อนน้ำจะเอ่อล้นท่วมเขตที่เป็นทุ่งหญ้า และเมื่อน้ำแห้งลงพื้นดินก็จะปกคลุมไปด้วยหญ้าเขียวขจี บรรดานกอพยพต่าง ๆ จะอพยพมาอาศัยและหากินอยู่ที่นี่ อุณหภูมิที่สูงที่สุดอาจสูงได้ถึง 35 องศาเซลเซียส โดยช่วงฤดูร้อนจะมีระยะเวลาประมาณ 3 เดือน ก่อนที่ในเดือนกันยายน หิมะจะเริ่มตกอีกครั้ง
แม่น้ำลีนา ยังเป็นสถานที่ตั้งสำคัญของเสาหินลีนา ซึ่งเป็นอุทยานแห่งชาติตั้งอยู่ทางตอนใต้ของเมืองยาคุตสค์ ในสาธารณรัฐซาฮา ซึ่งเป็นสถานที่ทางธรรมชาติที่มีความสวยงามของเสาหินที่เกิดขึ้นเองตามธรรมชาติ และได้รับการประกาศให้เป็นมรดกโลกทางธรรมชาติ เมื่อปี ค.ศ. 2012
ทะเลสาบบัลคัช

ทะเลสาบบัลคัช  เป็นทะเลสาบน้ำจืดทางตอนใต้ของประเทศคาซัคสถาน มีเนื้อที่ประมาณ 18,000 ตารางกิโลเมตร ได้รับน้ำจากแม่น้ำอีลี ขณะนี้มีการสร้างเขื่อนเพื่อนำน้ำจากแม่น้ำอีลีมาใช้มาก จึงคาดคะเนว่าในอนาคต น้ำในทะเลสาบนี้มีรสเค็มเช่นเดียวกับทะเลสาบอารัลในปัจจุบันก็ได้
บิลลี เซน

วิลเลียม จอร์จ เซน จูเนียร์  หรือ บิลลี เซน  เกิดเมื่อวันที่ 24 กุมภาพันธ์ ค.ศ. 1966 เป็นนักแสดงและผู้กำกับชาวอเมริกัน เป็นที่รู้จักอย่างดีในบท เซลดอน ฮ็อกลีย์ คู่หมั้นของ โรส เดวิท บูเคเตอร์ ในภาพยนตร์ฟอร์มยักษ์ในปี 1997 เรื่อง "ไททานิก" ,บทคนโรคจิต Hughie Warriner ใน "Dead Calm" , บทจอห์น จัสทิซ วีลเลอร์ ใน "Twin Peaks"
อดุลย์ เหลืองบริบูรณ์

อดุลย์ เหลืองบริบูรณ์ (เกิด 25 มิถุนายน พ.ศ. 2511) เป็นอดีตสมาชิกสภาผู้แทนราษฎรจังหวัดอุทัยธานี สังกัดพรรคชาติไทยพัฒนา อดีตสมาชิกสภาองค์การบริหารส่วนจังหวัดอุทัยธานี 3 สมัย และอดีตประธานสภาองค์การบริหารส่วนจังหวัดอุทัยธานี
ประวัติ.
เกิดเมื่อวันที่ 25 มิถุนายน พ.ศ. 2511
สำเร็จการศึกษาระดับปริญญาตรีจากสถาบันเทคโนโลยีพระจอมเกล้าพระนครเหนือ และปริญญาโทจากคณะรัฐศาสตร์ มหาวิทยาลัยรามคำแหง อดีตเคยเป็นสมาชิกสภาองค์การบริหารส่วนจังหวัดอุทัยธานี 3 สมัย และประธานสภาองค์การบริหารส่วนจังหวัดอุทัยธานี
งานการเมือง.
ภายหลังจากที่นายนพดล พลเสน อดีต ส.ส.อุทัยธานีคนเดิม ถูกศาลรัฐธรรมนูญตัดสิทธิ์ทางการเมืองเป็นเวลา 5 ปี จากการยุบพรรคชาติไทย นายอดุลย์ ตัดสินใจลงสมัครรับเลือกตั้งซ่อมในนามพรรคชาติไทยพัฒนา ต่อมา กกต. ได้ตัดสิทธิ์นายอดุลย์ เนื่องจากเป็นสมาชิกพรรคไม่ครบ 90 วัน แต่ภายหลังศาลได้ตัดสินแล้วว่า นายอดุลย์ มีคุณสมบัติครบถ้วน จึงให้เป็นผู้สมัครต่อไป ต่อมาในการเลือกตั้งซ่อมวันที่ 11 มกราคม พ.ศ. 2552 นายอดุลย์ ได้รับการเลือกตั้ง ด้วยคะแนน 84,940 คะแนน
ในการเลือกตั้งปี พ.ศ. 2554 นายอดุลย์ ได้ลงสมัครรับเลือกตั้งในจังหวัดอุทัยธานี เขตเลือกตั้งที่ 1 ในสังกัดพรรคเดิม แต่ไม่ได้รับการเลือกตั้ง โดยพ่ายแพ้ให้กับ นายกุลเดช พัวพัฒนกุล ผู้สมัครจากพรรคประชาธิปัตย์
ต่อมานายอดุลย์ ได้รับการแต่งตั้งให้เป็นที่ปรึกษาคณะกรรมาธิการการคมนาคม สภาผู้แทนราษฎร
มัสยิดบ้านฮ่อ

มัสยิดเฮดายาตูลอิสลามบ้านฮ่อ  หรือเรียกสั้น ๆ ว่ามัสยิดบ้านฮ่อ ตั้งอยู่ในตำบลช้างคลาน ในตัวเมืองจังหวัดเชียงใหม่ใกล้กับไนท์บาซาร์ มัสยิดแห่งนี้สร้างขึ้นโดยชาวจีนมุสลิมที่อพยพมาจากมณฑลยูนนาน ประเทศจีน หรือที่เรียกว่า จีนฮ่อ
การก่อตั้งมัสยิด.
ในปี พ.ศ. 2458 ชาวจีนมุสลิมที่อพยพมาตั้งถิ่นฐานในจังหวัดเชียงใหม่ ตกลงกันร่วมบริจาคเงินซื้อที่ดิน และสำหรับการก่อสร้างตัวอาคารของมัสยิดเป็นอาคารที่ก่อด้วยอิฐถือปูน เป็นจำนวนเงินประมาณ 3,000 รูปี (ประมาณ 2,400 บาท) ซึ่งถือว่าเป็นอาคารมัสยิดหลังแรกของชาวยูนนานมุสลิม ที่ได้อพยพเข้ามาอาศัยอยู่ในประเทศไทย ในจังหวัดเชียงใหม่ ย่านเวียงพิงค์ ซึ่งเป็นที่รู้จักกันโดยทั่วไปว่า “มัสยิดอิสลามบ้านฮ่อ” โดยมีบุคคลที่มีบทบาทสำคัญในการก่อสร้างอาคารมัสยิดครั้งนี้ 8 ท่าน ได้แก่
ต่อมา ชาวจีนยูนนานรุ่นสุดท้ายที่อพยพออกจากประเทศจีนช่วงหลังเปลี่ยนการปกครองปี ค.ศ. 1948 (พ.ศ. 2492) เข้าสู่พม่าและภาคเหนือของไทย เข้ามาตั้งถิ่นฐานในจังหวัดเชียงใหม่ ทำให้ประชากรจีนมุสลิมยูนนานมุสลิมมีจำนวนเพิ่มมากขึ้นอย่างรวดเร็วในปี พ.ศ. 2509 สัปปุรุษของมัสยิดอิสลามบ้านฮ่อ จึงได้รื้อถอนอาคารมัสยิดหลังเดิมที่ไม่สามารถรองรับการเพิ่มขึ้นของชาวมุสลิมที่มาประกอบศาสนกิจ อาคารมัสยิดหลังใหม่เป็นอาคารคอนกรีตเสริมเหล็ก 2 ชั้นโดยใช้งบประมาณทั้งสิ้น 750,000 บาท ปัจจุบันอาคารมัสยิดอิสลามบ้านฮ่อ ตั้งอยู่บนถนนเจริญประเทศ ซอย 1 ตำบลช้างคลาน จังหวัด เชียงใหม่
รายชื่ออิหม่ามมัสยิดเฮดายาตูลอิสลาม (บ้านฮ่อ) ตั้งแต่อดีตถึงปัจจุบัน.
มัสยิดแห่งนี้มีอิหม่ามมาทั้งสิ้น 10 คน ดังนี้
วัตถุนิยม

วัตถุนิยม หรือ สสารนิยม  เป็นแนวคิดทางปรัชญา ที่ถือว่ามีเพียงสสาร และปรากฏการณ์ของสสารที่เป็นจริง ปรากฏการณ์ที่เกิดขึ้นต่างๆ เกิดจากผลผลิตของสสาร วัตถุนิยมหรือสสารนิยม จัดเป็นปรัชญาแบบเอกนิยม คำอธิบายของวัตถุนิยมนั้นขัดแย้งกับปรัชญาจิตนิยม
วัตถุนิยมยอมรับแนวคิดทฤษฎีอะตอมและการลดทอน
ไรอัน เรย์โนลส์

ไรอัน ร็อดนีย์ เรย์โนลด์ส (เกิดวันที่ 23 ตุลาคม ค.ศ. 1976) เป็นนักแสดงและโปรดิวเซอร์ชายชาวแคนาดา เขามีบทบาทเป็น ไมเคิล เบอร์เจิน ในซิตคอมเรื่อง "ทูกายส์แอนด์อะเกิร์ล" (1998-2001) บิลลี ซิมป์สัน ในละครวัยรุ่นแคนาดาเรื่อง "ฮิลล์ไซด์" (1991-93) และเป็นตัวละครในเครือมาร์เวลคอมิกส์ ในบทฮันนิบาลคิง ในเรื่อง"เบลด 3 อำมหิตพันธุ์อมตะ" (2004) และเดดพูล ในเรื่อง"เอ็กซ์เมน กำเนิดวูล์ฟเวอรีน" (2009) และ "เดดพูล" (2016) และ "เดดพูล 2" (2018) 
เรย์โนลด์สแสดงภาพยนตร์หลายเรื่องเช่น "นักเรียนปู่ซู่ซ่าส์ ปาร์ตี้ดอตคอม" (2002) "The Amityville Horror ผีทวงบ้าน" (2005) "หนุ่มว้าวุ่น ลุ้นรักแท้" (2008) "ลุ้นรักวิวาห์ฟ้าแลบ" (2009) "คนเป็นฝังทั้งเป็น" (2010) "โสดปุ๊บปั๊บสลับพ่อเรือพ่วง" (2011) "ภารกิจเดือดฝ่าด่านตาย" (2012) "แผนจี๊ด ๆ คิดได้ไง" (2014) "เกมเย้ยเซียน" (2015) และ"ภาพปริศนา ล่าระทึกโลก" (2015) เขายังรับบทเป็น กรีนแลนเทิร์น ซูเปอร์ฮีโร่ในเครือดีซีคอมิกส์ ในร่างของฮัล จอร์แดน ในภาพยนตร์เรื่อง "กรีน แลนเทิร์น" (2011)แถมเขายังเป็นเจ้าของทีมเร็กซ์แฮมกับเพื่อนของเขาคือร็อบ แมคเอลเฮนนีย์อีกด้วย
เขายังปรากฏในภาพยนตร์หลายเรื่องเช่น "ฮาโรลด์กับคูมาร์ คู่บ้าฮาป่วน" (2004) "หมีไม่แอ๊บ แสบได้อีก" (2012) และ"สะเหล่อไม่แอ๊บ แสบได้โล่ห์" (2014) 
ปี 2016 เขาได้รับบทเป็น "เดดพูล" ฉายรอบปฐมฤกษ์ในวันที่ 8 กุมภาพันธ์ ค.ศ. 2016 และออกฉายในอเมริกาเหนือในวันที่ 12 กุมภาพันธ์ ค.ศ. 2016 ในระบบไอแมกซ์ ดีแอลพี ดีบ็อกซ์ เป็นต้น ภาพยนตร์ได้รับการตอบรับในทางที่ดี ภาคต่อในชื่อ "เดดพูล 2" มีกำหนดเข้าฉายในไทยวันที่ 17 พฤษภาคม ค.ศ. 2018
ปี2017 เขาแสดงในเรื่อง "The Hitman Bodyguard แสบ ซ่าส์ แบบว่าบอดี้การ์ด" คู่กับซามูเอล แอล. แจ็คสัน
กมล ทัศนาญชลี

กมล ทัศนาญชลี เป็นศิลปินชาวไทย ได้รับการยกย่องเชิดชูเกียรติเป็น ศิลปินแห่งชาติ สาขาทัศนศิลป์ (จิตรกรรมและสื่อผสม) ประจำปี พ.ศ.2540 ถือเป็นศิลปินดีเด่นในด้านจิตรกรรมและสื่อผสมร่วมสมัยของไทย ได้รับการยกย่องทั้งในไทยและต่างประเทศ ทางด้านศิลปะร่วมสมัยของไทย ผลงานที่เป็นเอกลักษณ์ในแนวทางสากลที่มีพื้นฐานจากศิลปะแบบประเพณีไทยในอดีต
ประวัติ.
นายกมล ทัศนาญชลี เกิดเมื่อวันที่ 17 มกราคม พ.ศ. 2487 ที่กรุงเทพมหานคร เป็นบุตรคนโตของนายประเสริฐ และนางสายหยุด ทัศนาญชลี มีพี่น้อง 6 คน ของครอบครัว มีน้องสาว 4 คน และน้องชาย 1 คน 
ปัจจุบัน กมล ทัศนาญชลี สอนหนังสือและสร้างสรรค์ผลงานศิลปะอยู่ที่สหรัฐอเมริกา ในฐานะประธานสภาศิลปกรรมไทยแห่งสหรัฐอเมริกา นอกจากนี้ยังสนับสนุนและส่งเสริมศิลปินไทยในการศึกษาและหาประสบการณ์ ทั้งนี้ กมล ทัศนาญชลี ยังเป็นคนไทยและคนเอเชียเพียงหนึ่งเดียว ที่ผลงานศิลปะถูกบันทึกไว้ใน "Gardner's Art Through The Ages" หรือ หนังสือประวัติศาสตร์ศิลป์โลก ซึ่งเป็นหนังสือรวบรวมผลงานศิลปะทั่วโลก ทั้งก่อนประวัติศาสตร์จนถึงปัจจุบัน โดยทั่วโลกมีศิลปินได้รับการบันทึกเพียง 30,000 คน ส่วนใหญ่จะเป็นชาวยุโรปและอเมริกา
การศึกษา.
เรียนจบหลักสูตร 5 ปีจากโรงเรียนเพาะช่างในปีพ.ศ. 2507 หลังจากนั้นได้เข้าเรียนที่มหาวิทยาลัยศรีนครินทรวิโรฒ ประสานมิตร กรุงเทพฯ ในปี 2512 ขณะนั้นได้รับทุนจาก Otis Art Institute of Los Angeles, California, U.S.A จึงไปเรียนต่อปริญญาตรีด้านศิลปะในประเทศสหรัฐอเมริกา และได้รับปริญญาโทจาก Otis Art Institute of Los Angeles ใน พ.ศ. 2520 และได้เข้าสอนในมหาวิทยาลัย 2 แห่งคือมหาวิทยาลัยลามาร์ รัฐเท็กซัส ใน พ.ศ. 2520 และมหาวิทยาลัยแคลิฟอร์เนีย เบิร์กลีย์ รัฐแคลิฟอร์เนีย ตั้งแต่ พ.ศ. 2522 - 2524
หม่อมเจ้าทองเติม ทองแถม

อำมาตย์เอก หม่อมเจ้าทองเติม ทองแถม (3 สิงหาคม พ.ศ. 2435 – พ.ศ. 2506) อดีตผู้ว่าราชการจังหวัดปราจีนบุรี และผู้ว่าราชการจังหวัดประจวบคีรีขันธ์
ประวัติ.
หม่อมเจ้าทองเติม ทองแถม เป็นพระโอรสในพระเจ้าบรมวงศ์เธอ กรมหลวงสรรพสาตรศุภกิจ ประสูติแต่หม่อมเจ้าเม้า ทองแถม (ราชสกุลเดิม รองทรง; พระธิดาในพระเจ้าราชวรวงศ์เธอ กรมหมื่นสิทธิสุขุมการ) เมื่อวันที่ 3 สิงหาคม พ.ศ. 2435 มีโสทรภราดา ดังนี้
หม่อมเจ้าทองเติม เสกสมรสกับหม่อมเชิญ (บุตรีเจ้าพระยาสุรสีห์วิสิษฐศักดิ์ (เชย กัลยาณมิตร) และท่านผู้หญิงพุ่ม สุรสีห์วิศิษฐศักดิ์) มีโอรสธิดาดังนี้ 
การทรงงาน.
หม่อมเจ้าทองเติม ทองแถม ทรงรับราชการในกระทรวงมหาดไทย จนกระทั่งทรงเป็นผู้ว่าราชการจังหวัดปราจีนบุรี ระหว่าง พ.ศ. 2457–2471 และผู้ว่าราชการจังหวัดประจวบคีรีขันธ์ ระหว่าง พ.ศ. 2471–2476 โดยในขณะที่ดำรงตำแหน่งผู้ว่าราชการจังหวัดประจวบคีรีขันธ์ ทรงดำริที่จะปลูกสร้างโรงเรียนสตรีประจำอำเภอเกาะหลักขึ้นโดยเฉพาะ เพื่อความสะดวกแก่บรรดากุลสตรีที่จะได้ศึกษาเล่าเรียน และได้ขนานนามว่า โรงเรียนสตรีประจวบคีรีขันธ์ "ประจวบสมบูรณ์" ปัจจุบันคือโรงเรียนประจวบวิทยาลัย
พิพิธภัณฑ์พระ ประยูรภัณฑาคาร

พิพิธภัณฑ์พระ ประยูรภัณฑาคาร หรือ พรินทรปริยัติธรรมศาลา มีความเป็นมาจากการที่ เจ้าพระยาภาสกรวงศ์ (พร บุนนาค) ได้สร้างศาลาต่อมุขพระบรมธาตุมหาเจดีย์ขึ้น เมื่อ พ.ศ. 2428 จารึกนามศาลานั้นว่า พรินทรปริยัติธรรมศาลา ปัจจุบัน ยังมีจารึกอยู่ที่ประตูทางเข้าภายในศาลา เป็นโคลง 4 บท โคลงบทแรกว่าดังนี้ 
กรมศิลปากรได้ขึ้นทะเบียนอาคารหลังนี้เป็นศิลปโบราณสถานวัตถุของชาติ เมื่อวันที่ 22 พฤศจิกายน พ.ศ. 2492 ใน พ.ศ. 2550 วัดประยุรวงศาวาสวรวิหาร ได้ทำการบูรณปฏิสังขรณ์หอพรินทรปริยัติธรรมศาลา จนแล้วเสร็จใน พ.ศ. 2551 และจัดเป็น พิพิธภัณฑ์พระ มีชื่อว่า ประยูรภัณฑาคาร ที่แสดงพระกรุและของมีค่าที่ค้นพบบนองค์พระบรมธาตุมหาเจดีย์ สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี เสด็จฯ มาเป็นองค์ประธาน ได้ทรงประกอบพิธีเปิด ในวันที่ 11 ธันวาคม พ.ศ. 2551
เรดฮอตชิลีเพปเปอส์

เรดฮอตชิลีเพปเปอส์  เป็นวงร็อกอเมริกัน ก่อตั้งวงในลอสแอนเจลิส รัฐแคลิฟอร์เนีย ในปี 1983 สมาชิกในวงประกอบด้วย นักร้อง แอนโทนี คีดิส, มือกีตาร์ จอห์น ฟรูชานเต, มือเบส ไมเคิล "ฟลี" บัลซารี และมือกลอง แชด สมิธ แนวเพลงของวงมีความหลากหลาย ที่เกิดจากการรวมของเพลงร็อกดั้งเดิมและฟังก์ เข้ากับองค์ประกอบของ เฮฟวีเมทัล, พังก์ร็อก และ ไซเคเดลิกร็อก
นอกจากทั้งแอนโทนี คีดิสและฟลี สมาชิกดั้งเดิมประกอบด้วยมือกีตาร์ ฮิลเลล สโลวัก และมือกลอง แจ็ก ไอออนส์ ซึ่งสโลวักเสียชีวิตจากการเสพเฮโรอีนเกินขนาดในปี 1988 และเป็นผลให้ไอออนส์ลาออกจากวง โดยมีอดีตมือกลองวง เดด เคนเนดีส์ ที่ชื่อ ดี. เอช. เพไลโกรเข้ามาแทนก่อนที่จะเปลี่ยนมาเป็น สมิธ จนปัจจุบัน ขณะที่สโลวักแทนที่โดย ฟรูชานเต จากสมาชิกข้างต้นมีผลงานในชุดที่ 4 และ 5 คือ "Mother's Milk" (1989) และ "Blood Sugar Sex Magik" (1991)
"Blood Sugar Sex Magik" ถือเป็นผลงานชุดโบว์แดงของวง ทำให้พวกเขาก้าวสู่กระแสนิยมกับยอดขาย 13 ล้านชุด ฟรูชานเตรู้สึกไม่ชอบใจกับความสำเร็จนี้จึงออกจากวงในระหว่างทัวร์อัลบั้มนี้ในปี 1992 ซึ่งเขาก็ยังติดเฮโรอีน คีดิส, ฟลี, และสมิธ จ้าง เดฟ นาวาร์โร จากวง เจนส์แอดดิกชัน มาทำงานในอัลบั้มชุดต่อมาที่ชื่อ "One Hot Minute" (1995) ความนิยมในอัลบั้มนี้ลดลงไปกว่า "Blood Sugar Sex Magik" ทั้งทางด้านเสียงวิจารณ์และยอดขายที่ขายน้อยกว่าครึ่งหนึ่งของอัลบั้มก่อน และนาวาร์โรออกจากวงเนื่องจากความคิดที่แตกต่างกัน 
ฟรูชานเต กลับมาหลังจากบำบัดยา เข้าร่วมวงใหม่อีกครั้งในปี 1998 โดยคำเรียกร้องของฟลี พวกเขาทั้ง 4 กลับมาทำอัลบั้มชุด "Californication" (1999) ที่มียอดขาย 15 ล้านชุดทั่วโลก ขณะที่เป็นอัลบั้มที่ประสบความสำเร็จมากที่สุดจนปัจจุบัน หลังจากนั้น 3 ปีพวกเขาออกอัลบั้มชุด "By the Way" (2002) ซึ่งก็ยังคงประสบความสำเร็จ ต่อมาในปี 2006 พวกเขาออกอัลบั้มคู่ชุด "Stadium Arcadium" ซึ่งก็ทำให้พวกเขาได้รับรางวัลแกรมมี่ 7 รางวัล มียอดขาย 50 ล้านชุดทั่วโลก มี 7 ซิงเกิลที่ติดใน 40 อันดับแรกของบิลบอร์ดฮ็อต 100 (รวมถึงมี 3 ซิงเกิลติดใน 10 อันดับแรก) ยังมีเพลง 5 ซิงเกิลขึ้นอันดับ 1 บนชาร์ทเมนสตรีมร็อก และ มี 11 ซิงเกิลติดอันดับชาร์ทโมเดิร์นร็อก
ในพิธีปิดโอลิมปิกฤดูร้อน 2024 วงได้ร่วมในการแสดงรับธงโอลิมปิกที่ชายหาดในลองบีช รัฐแคลิฟอร์เนีย เพื่อเป็นการเฉลิมฉลองในโอกาสที่ลอสแอนเจลิสจะเป็นเจ้าภาพในอีกสี่ปีข้างหน้า